|  |  |  |
| --- | --- | --- |
| ที่ มท ๐๘21.2/ว  |  | กรมส่งเสริมการปกครองท้องถิ่นถนนนครราชสีมา เขตดุสิต กทม. 10300 |

#  มีนาคม 2568

เรื่อง รูปแบบและหลักเกณฑ์การประกวดอาสาสมัครท้องถิ่นรักษ์โลก ดีเด่นแห่งชาติ ประจำปี พ.ศ. 2568

# เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0820.2/ว 5037 ลงวันที่ 26 พฤศจิกายน 2567

สิ่งที่ส่งมาด้วย 1. รูปแบบและหลักเกณฑ์การประกวดอาสาสมัครท้องถิ่นรักษ์โลก

 ดีเด่นแห่งชาติ ประจำปี พ.ศ. 2568 จำนวน 1 ฉบับ

 2. ใบสมัครการประกวดฯ ประจำปี พ.ศ. 2568 จำนวน 1 ชุด

 3. แบบแจ้งผลการคัดเลือกอาสาสมัครท้องถิ่นรักษ์โลก

 ดีเด่นแห่งชาติ ประจำปี พ.ศ. 2568 จำนวน 1 ฉบับ

 4. แผ่นประชาสัมพันธ์การประกวดอาสาสมัครท้องถิ่นรักษ์โลก

 ดีเด่นแห่งชาติ ประจำปี พ.ศ. 2568 จำนวน 1 ชุด

 ตามที่ กรมส่งเสริมการปกครองท้องถิ่นแจ้งการขับเคลื่อนคณะกรรมการเครือข่ายอาสาสมัครท้องถิ่นรักษ์โลก ประจำปีงบประมาณ พ.ศ. 2568 ตามระเบียบกระทรวงมหาดไทย ว่าด้วยอาสาสมัครท้องถิ่นรักษ์โลก พ.ศ. 2561 โดยให้จังหวัด อำเภอ ร่วมกับองค์กรปกครองส่วนท้องถิ่นส่งเสริมและสนับสนุนในการจัดกิจกรรมสำหรับอาสาสมัครท้องถิ่นรักษ์โลกเกี่ยวกับการจัดการสิ่งปฏิกูลและมูลฝอย การปกป้องและรักษาทรัพยากรธรรมชาติ
และสิ่งแวดล้อมในท้องถิ่นทุกด้าน ทั้งอากาศ น้ำ ดิน ป่าไม้ การจัดการมลพิษ และทรัพยากรธรรมชาติ
ซึ่งก่อให้เกิดการทำงานบนหลักการจิตอาสา เสริมสร้างจิตสำนึก ความสามัคคี และหวงแหนทรัพยากรธรรมชาติและสิ่งแวดล้อมในพื้นที่ของตนอย่างต่อเนื่อง และขอความร่วมมือจังหวัดจัดกิจกรรมสัปดาห์การขับเคลื่อนเครือข่ายอาสาสมัครท้องถิ่นรักษ์โลกระดับจังหวัด โดยร่วมกับองค์การบริหารส่วนจังหวัดและภาคีเครือข่าย
ในเขตพื้นที่ ภายใต้ชื่องาน “LEV Week เครือข่าย อถล. ร่วมใจ ขับเคลื่อนสิ่งแวดล้อมไทยยั่งยืน”
และกรมส่งเสริมการปกครองท้องถิ่นได้มีการคัดเลือกอาสาสมัครท้องถิ่นรักษ์โลก ดีเด่นแห่งชาติ ประจำปี
พ.ศ. 2567 ซึ่งเป็นโครงการที่ประชาชนให้ความสนใจสมัครเข้าร่วมกิจกรรมเป็นจำนวนมาก เนื่องจาก
มีการส่งเสริมให้เกิดการขับเคลื่อนการดูแลรักษาทรัพยากรธรรมชาติและสิ่งแวดล้อมในพื้นที่ขององค์กรปกครองส่วนท้องถิ่นเกิดการรวมกลุ่มของประชาชนในท้องถิ่นที่มีจิตอาสาในการช่วยเหลืองานขององค์กรปกครองส่วนท้องถิ่น เกี่ยวกับการจัดการสิ่งปฏิกูลและมูลฝอย การปกป้องและรักษาทรัพยากรธรรมชาติ
และสิ่งแวดล้อม อีกทั้งยังเป็นการสร้างขวัญและกำลังใจแก่อาสาสมัครท้องถิ่นรักษ์โลก

 ในการนี้ กรมส่งเสริมการปกครองท้องถิ่นได้กำหนดให้มีการคัดเลือกอาสาสมัครท้องถิ่นรักษ์โลก ดีเด่นแห่งชาติ ประจำปี พ.ศ. 2568 ขึ้น โดยมีรูปแบบการประกวดแบ่งออกเป็น 3 ประเภท คือ ประเภทหนูน้อย อถล. อายุตั้งแต่ 7 – 15 ปี ประเภทเยาวชน อถล. อายุตั้งแต่ 15 – 18 ปี และประเภทบุคคลทั่วไป อายุตั้งแต่
18 ปีขึ้นไป ในการนี้ จึงขอความร่วมมือจังหวัดดำเนินการ ดังนี้

/1. แจ้งองค์กร...

-2-

1. แจ้งองค์กรปกครองส่วนท้องถิ่นประชาสัมพันธ์การประกวดให้ประชาชนทราบโดยทั่วถึง

 2. แจ้งองค์กรปกครองส่วนท้องถิ่นดำเนินการคัดเลือกอาสาสมัครท้องถิ่นรักษ์โลก (อถล.) ตามรูปแบบและหลักเกณฑ์การประกวดอาสาสมัครท้องถิ่นรักษ์โลก ดีเด่นแห่งชาติ ประจำปี พ.ศ. 2568
ที่กรมส่งเสริมการปกครองท้องถิ่นกำหนด

 3. ดำเนินการคัดเลือกอาสาสมัครท้องถิ่นรักษ์โลก (อถล.) ประเภทละ ๑ คน และจัดส่งรายชื่อตามแบบแจ้งผลการคัดเลือกอาสาสมัครท้องถิ่นรักษ์โลก ดีเด่นแห่งชาติ ประจำปี พ.ศ. ๒๕๖๘ ให้กรมส่งเสริม
การปกครองท้องถิ่นทราบภายในวันที่ ๓0 พฤษภาคม ๒๕๖๘ โดยจัดส่งทางไปรษณีย์อิเล็กทรอนิกส์
lev.dla0821@gmail.com อีกช่องทางหนึ่งด้วย ทั้งนี้ รายละเอียดรูปแบบและหลักเกณฑ์การคัดเลือกฯ ปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่นายข

จร

ร.อสถ. .......................................................

ผอ.กสส. ......................................................

ภูมิ หน.ฝ.สว. ................................................

จริดา นวผ.ชก./จนท. .....................................

กองสาธารณสุขและสิ่งแวดล้อมท้องถิ่น

กลุ่มงานสิ่งแวดล้อมและการเปลี่ยนแปลงสภาพภูมิอากาศ

โทร. ๐ ๒๒41 9000 ต่อ 2112

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวจริดา จิตราวัฒน์

**สิ่งที่ส่งมาด้วย**

**หนังสือกรมส่งเสริมการปกครองท้องถิ่น ที่ มท 0821.2/ว...................ลงวันที่.............มีนาคม 2568**

****

1. รูปแบบและหลักเกณฑ์การประกวดอาสาสมัครท้องถิ่นรักษ์โลก ดีเด่นแห่งชาติ ประจำปี พ.ศ. 2568

2. ใบสมัครการประกวดฯ ประจำปี พ.ศ. 2568

3. แบบแจ้งผลการคัดเลือกอาสาสมัครท้องถิ่นรักษ์โลกดีเด่นแห่งชาติ ประจำปี พ.ศ. 2568

4. แผ่นประชาสัมพันธ์การประกวดอาสาสมัครท้องถิ่นรักษ์โลกดีเด่นแห่งชาติ ประจำปี พ.ศ. 2568